Document ID: 32010D0623

TARYBOS SPRENDIMAS
2010 m. spalio 11 d.
kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banca d’Italia išorės auditoriaus
(2010/623/ES)
EUROPOS SĄJUNGOS TARYBA,
atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą dėl Europos centrinių bankų sistemos ir Europos centrinio banko statuto, ypač į jo 27.1 straipsnį,
atsižvelgdama į 2010 m. rugpjūčio 23 d. Europos centrinio banko rekomendaciją ECB/2010/11 Europos Sąjungos Tarybai dėl Banca d’Italia išorės auditoriaus (1),
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
(2)
Dabartinių Banca d’Italia išorės auditorių įgaliojimai baigėsi atlikus 2009 finansinių metų auditą. Todėl būtina nuo 2010 finansinių metų paskirti išorės auditorių.
(3)
Banca d’Italia išorės auditoriumi 2010-2015 finansiniams metams pasirinko PricewaterhouseCoopers SpA.
(4)
ECB valdančioji taryba rekomendavo, skirti PricewaterhouseCoopers SpA Banca d’Italia išorės auditoriumi 2010-2015 finansiniams metams.
(5)
Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (2),
PRIĖMĖ ŠĮ SPRENDIMĄ:
1 straipsnis
Sprendimo 1999/70/EB 1 straipsnio 6 dalis pakeičiama taip:
„6. PricewaterhouseCoopers SpA patvirtinama Banca d’Italia 2010-2015 finansinių metų išorės auditoriumi.“
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas Europos centriniam bankui.
Priimta Liuksemburge 2010 m. spalio 11 d.

Labels: 2
4
11
9
18